Brüsszel, 08.12.2004

COM(2004)783 végleges

.

Javaslat

A TANÁCS RENDELETE

a norvég homár északi tengeri halászati lehetőségeiről szóló 2287/2003/EK rendelet módosításáról

.

(előterjesztő: a Bizottság)

INDOKLÁS

A 2287/2003/EK tanácsi rendelet rögzíti a 2004. évre vonatkozó, közösségi vizeken és halfogási korlátozások alá tartozó vizeken tartózkodó közösségi hajókon alkalmazandó halászati lehetőségeket és a kapcsolódó feltételeket bizonyos halállományok és halállomány-csoportok tekintetében.

A 2004. évre érvényes, norvég homárra vonatkozó közösségi halászati lehetőségeket a II a. körzetben (közösségi vizek) és az Északi-tengeren (közösségi vizek) a 2287/2003/EK rendelet IB. melléklete határozza meg.

Ezen melléklet egyik lábjegyzete előírja a TAC bővítő jellegű felülvizsgálatát abban az esetben, ha a Tanács a norvég homárt és tőkehalat érintő halászati tevékenységek fogásainak ellenőrzése céljából irányítási intézkedésekről határoz.

A Bizottság határozott a kapcsolódó feltételekről, amelyek szükségesek a halászati tevékenységek fokozott ellenőrzésének érdekében; ezek hasonlóak a tőkehallal, illetve a foltos tőkehallal kapcsolatos egyéb halászati tevékenységek esetében alkalmazott ellenőrzésekhez.

Ezen javaslat a 2287/2003/EK rendelet IB. és IV. mellékletének szükséges módosításait szándékozik bemutatni.

A Tanács felkérést kap arra, hogy a lehető leghamarabb elfogadja ezen javaslatot, annak érdekében, hogy lehetővé tegye a halászok számára tevékenységeik megtervezését a jelenlegi halászati idényre.

Javaslat

A TANÁCS RENDELETE

a norvég homár északi tengeri halászati lehetőségeiről szóló 2287/2003/EK rendelet módosításáról

AZ EURÓPAI UNIÓ TANÁCSA ,

tekintettel az Európai Közösséget létrehozó szerződésre,

tekintettel a halászati erőforrások közös halászati politika[1] alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre és különösen annak 20. cikke (1) bekezdésére,

tekintettel a Bizottság javaslatára[2],

mivel:

(1) A 2004. évre érvényes, norvég homárra vonatkozó közösségi halászati lehetőségeket a IIa. körzetben (közösségi vizek) és az Északi-tengeren (közösségi vizek) a 2003. december 19-i 2287/2003/EK tanácsi rendelet IB. melléklete határozza meg, amely rögzíti a 2004. évre vonatkozó, közösségi vizeken és halfogási korlátozások alá tartozó vizeken tartózkodó közösségi hajókon alkalmazandó halászati lehetőségeket és a kapcsolódó feltételeket bizonyos halállományok és halállomány-csoportok tekintetében.[3]

(2) Ezen melléklet egyik lábjegyzete előírja a teljes kifogható mennyiség (TAC) bővítő jellegű felülvizsgálatát és tagállamok közti felosztását abban az esetben, ha a Tanács a norvég homárt és tőkehalat érintő halászati tevékenységek fogásainak ellenőrzése céljából irányítási intézkedésekről határoz.

(3) Habár a TAC ilyen jellegű növelése összhangban van a tudományos szakvéleménnyel, kizárólag azon tagállamokra vonatkozhat, amelyek halászhajói – a halászati tevékenységek fokozott ellenőrzése céljából – bizonyos feltételeknek megfelelnek. Az északi-tengeri norvég homár halászatára vonatkozó különleges feltételeket a IV. mellékletben kell feltüntetni.

(4) A 2287/2003/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 2287/2003/EK rendelet IB. és IV. mellékletét ezen rendelet mellékletével összhangban kell módosítani.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

A 2287/2003/ EK rendelet a következőképpen módosul:

1. Az IB. mellékletben a II a. körzetben (közösségi vizek) és az Északi-tengeren (közösségi vizek) a norvég homár fajra vonatkozó pont helyébe a következőszöveg lép:

+++++ TABLE +++++

2. A IV. melléklet a következő, 20. ponttal egészül ki:

„20. A norvég homár Északi-tengeren való halászatának különleges feltételei

a) Azoknak a hajóknak, amelyeknek az 1627/94/EK rendelet 7. cikkével összhangban a norvég homár irányított halászata céljából egy tagállam különleges halászati engedélyt állított ki, a következő feltételeknek kell megfelelniük:

i. a nemzeti hatóságokat minden esetben értesíteni kell a norvég homár partra szállításának helyéről és időpontjáról, legalább 4 órával a partra szállítást megelőzően; kivéve, ha a partra szállítás a tagállam által meghatározott időszakokon belül történik;

ii. az ilyen partra szállítások kizárólag a lobogó szerinti tagállam által kijelölt kikötőkben bonyolíthatók le;

iii. a hajónapló vonatkozó lapját (lapjait) be kell nyújtani a nemzeti hatóságoknak a hajófedélzeten szállított fogás kirakodásának megkezdése előtt;

iv. tilos a fedélzeten szállított norvég homár kirakodása az illetékes nemzeti hatóságok engedélyének hiányában;

v. a fedélzeten szállított fogásban a tőkehal aránya nem haladhatja meg a hajón található tengeri élőlények élősúlyának 5 %-át;

vi. tilos a norvég homár egyik hajóról a másikra való átrakodása a tengeren;

vii. tilos 70 mm-nél kisebb szemméretű vonóháló halászfelszerelés fedélzeti szállítása vagy használata.

b) Az a) pontban említett különleges halászati engedélyek nem bocsáthatók ki 3 hónapot meghaladó időszakra.

c) A halászati engedély lejártával nem lehet különleges halászati engedélyt kibocsátani a következő három hónapra szóló érvényességgel ugyanazon hajó számára, amennyiben a következő események valamelyike az engedély érvényességének időszakában megtörténik:

i. a nemzeti halászati ellenőrző szolgálat ellenőrzése során a hajófedélzeten szállított tőkehal aránya meghaladja a hajó fedélzetén található összes hal élősúlyának 5 %-át;

ii. a hajó elmulasztja hajómegfigyelésirendszer (VMS)-jelentés, illetve a VMS-rendszer meghibásodása esetén manuális helyzetjelentés elkészítését, vagy hamis helyzetjelentést küld;

iii. a nemzeti halászati ellenőrző szolgálat partra szállításkor történő ellenőrzése során a hajón partra szállított vagy a hajófedélzeten szállított fogásban a norvég homár aránya (élősúlyra vonatkozóan) több mint 10 %-kal meghaladja az a) pont iii. alpontja alapján benyújtott hajónapló lap(ok)on nyilatkozott norvég homár mennyiségét;

iv. a nemzeti halászati ellenőrző szolgálat észleli, hogy a hajóról egy másik hajóra rakodtak át a tengeren;

v. a nemzeti halászati ellenőrző szolgálat észleli, hogy a hajó norvég homárt szállít partra, anélkül hogy rendelkezne az a) pont iv. alpontjában említett engedéllyel;

vi. a nemzeti halászati ellenőrző szolgálat észleli, hogy a hajó megsérti a 850/98/EK tanácsi rendelet rendelkezéseit;

vii. a nemzeti halászati ellenőrző szolgálat észleli, hogy a hajóról norvég homárt rakodnak ki, anélkül hogy előzőleg benyújtották volna a hajónapló vonatkozó lapját (lapjait) az a) pont iii. alpontjában meghatározottak szerint.”

[1] HL L 358., 2002.12.31.,59. o.

[2] HL C […]., […], […]. o.

[3] HL L 344., 2003.12.31., 1. o. A legutóbb az 1645/2004/EK bizottsági rendelettel módosított rendelet (HL L 296., 2004. 9. 21., 3. o.)